Drapssiktet (38) anmeldte rettspsykiater til politiet
Tre måneder senere konkluderte imidlertid Narud med at 38-åringen ikke er psykotisk og kan straffes. Etter det VG får opplyst, leverte sunnmøringen inn anmeldelsen 21. januar i år - kun noen dager etter at de to rettspsykiaterne Kjersti Narud og Andreas Eirik Hamnes påbegynte sitt arbeide med å foreta en sakkyndig vurdering av ham. Etter den første samtalen med Narud fikk 38-åringen inntrykk av at hun var forutinntatt i sine vurderinger av ham og at hun i forkant av observasjonen hadde konkludert med at han var strafferettslig utilregnelig. Føler seg forfulgt av politiet - Jeg kan bekrefte at jeg er gjort kjent med at han har inngitt en anmeldelse mot henne da hun besøkte ham første gang i forbindelse med rettspsykiatrisk observasjon, skriver 38-åringens forsvarer John Christian Elden i en E-post til VG. Ifølge VGs opplysninger, har den drapssiktede mannen anmeldt psykiatrispesialisten for forfølgelse og upartiskhet - og han mener at hun står på politiets og helsevesenets side i saken. - Jeg har ingen kommentarer til anmeldelsen, men noterer at Oslo-politiet sier den er til etterforskning hos politiet i Asker, skriver Elden.Psykiatrispesialist Kjersti Narud ønsker ikke å kommentere anmeldelsen. - Siden det er en pågående sak, som ikke har vært oppe for retten ennå, vil jeg nøye meg med å henvise til Asker og Bærum politidistrikt når det gjelder anmeldelsen, sier Narud til VG. De to rettspsykiaterne konkluderte imidlertid til slutt med at 38-åringen ikke var psykotisk under observasjonen eller på tidspunktet da politiet mener han tok livet av Sigrid Giskegjerde Schjetne. Avgjørelsen står i kontrast med konklusjonen til nevropsykolog Anne Lill Ørbeck som mener 38-åringen er paranoid schizofren og strafferettslig utilregnelig.
Mannen (38) som er siktet for drapet på Sigrid Giskegjerde Schjetne (16) har anmeldt rettspsykiater Kjersti Narud til politiet fordi han mener hun ønsket å stemple ham psykotisk allerede før hun startet observeringen av ham i vinter.